Document ID: 31999R1931

Komisijas Regula (EK) Nr. 1931/1999
(1999. gada 9. septembris),
ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos
(dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 1308/1999 [2], un jo īpaši tās 6. un 8. pantu,
(1) tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem;
(2) tā kā atlieku maksimāli pieļaujamie daudzumi jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi;
(3) tā kā, nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles (izmeklējamie substrāti), un to atlieku pamatīpašības, kuras ir svarīgas atlieku uzraudzībai (marķieratliekas);
(4) tā kā, lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr jānosaka arī muskuļu vai tauku audiem;
(5) tā kā to veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum;
(6) tā kā karprofēns, emamektīns, cefkvinoms, teflubenzurons un apramicīns jāiekļauj Regulas (EEK) Nr. 2377/90 I pielikumā;
(7) tā kā histidīns, adenozīns un tā 5'-monofosfāts, 5'-difosfāts, 5'-trifosfāts, glicīns, glutamīns, glutamīnskābe, alanīns, doksaprams, citidīns un tā 5'-monofosfāts, 5'-difosfāts, 5'-trifosfāts, cisteīns, holīns, himotripsīns, arginīns, hiāluronskābe, karnitīns, apramicīns, bromīds, kālija sāls, azametifoss, aspartīnskābe, asparagīns, citrulīns, pepsīns, valīns, uridīns un tā 5'-monofosfāts, 5'-difosfāts, 5'-trifosfāts, tirozīns, triptofāns, tripsīns, timidīns, treonīns, tioktīnskābe, sulfogajakols, serīns, prolīns, guanozīns un tā 5'-monofosfāts, 5'-difosfāts, 5'-trifosfāts, fenilalanīns, vetrabutīna hidrohlorīds, orotīnskābe, ornitīns un metionīns, un lizīns, un leicīns, un izoleicīns, un inositols, un inozīns un tā 5'-monofosfāts, 5'-difosfāts, 5'-trifosfāts, un piperonila butoksīds jāiekļauj Regulas (EEK) Nr. 2377/90 II pielikumā;
(8) tā kā, lai varētu pabeigt zinātniskos pētījumus, kumafoss, cimiazols un kanamicīns jāiekļauj Regulas (EEK) Nr. 2377/90 III pielikumā;
(9) tā kā pirms šīs regulas stāšanās spēkā jāatvēl 60 dienu laikposms, kurā dalībvalstis, ņemot vērā šīs regulas noteikumus, var izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4];
(10) tā kā šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā.
2. pants
Šī regula stājas spēkā 60. dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 9. septembrī

Labels: 0
17
20
6